rejauldu/bengali-wikipedia huggingface dataset:
ব্যবহার  (নিচের লেখাগুলো কপি করে ফাইলের পাতায় যুক্ত করুন) {{অ-মুক্ত বইয়ের প্রচ্ছদ ব্যবহারের যৌক্তিক ভিত্তি | নিবন্ধ =  | ব্যবহার = <!--নির্বাচন করুন: তথ্যছক / শিরোলেখ / পরিচ্ছেদ / লেখক / অন্যান্য -->  <!-- ঐচ্ছিক ঘরগুলি --> | ধরন =  | শিরোনাম =  | খণ্ড =  | লেখক =  | অঙ্কনশিল্পী =  | প্রকাশক =  | প্রচ্ছদ_শিল্পী =  | ওয়েবসাইট =  | মালিক =  | মন্তব্য =  <!-- ঘর উপরিলিখন --> | বিবরণ  =  | উৎস =  | ব্যবহৃত অংশ =  | নিম্ন রেজল্যুশন =  | উদ্দেশ্য =  | প্রতিস্থাপনযোগ্য =  | অন্যান্য তথ্য =  }}  বইয়ের প্রচ্ছদ
হরিপদ হরিবোল ২০১৭ সালে মুক্তিপ্রাপ্ত ভারতীয় বাংলা ভাষার একটি হাস্যরসাত্মক চলচ্চিত্র।  সুবীর সাহা পরিচালিত এই ছবিটিতে মুখ্য ভূমিকায় রয়েছেন রজতাভ দত্ত। এই ছবিটি মূলত প্রাপ্তবয়স্কদের জন্য হাস্যরসময় চলচ্চিত্র।  কাহিনী হরিপদ একজন মধ্যবিত্ত কৃপন চাকরিজীবী। কিন্তু রাস্তায় ধাক্কা লাগা একটি মেয়ে সুচীর মাধ্যমে তার এই কৃপনতা নামক বদ অভ্যাসের অবসান ঘটে। বদলে যায় তার চল-চরণ  ও কৃপণতা। হরিপদের আকস্মিক রুপ বদলের কারণ উন্মোচিত হয় সিনেমার শেষের দিকে। সে এতটাই কৃপন যে বাজার করতে গিয়ে খরচের ভয়তে পঁচা শাক-সবজি কিনে আনত। এর জন্য বউয়ের কাছে কম ঝারিও খেতে হয়নি। প্রতিদিন তাড়াহুড়ো করে বাসে চড়ে তাকে অফিসে যেতে হতো। হঠাৎ একদিন তাড়াহুড়ো করে অফিসে যাবার তার সাথে এক অল্পবয়সী মেয়ে সূচির সাথে ধাক্কা লাগে। পরদিন আবার ঐ মেয়েটির সাথে হরিপদর দেখা হলে মেয়েটি তাকে লিফট দেয়। এভাবে প্রতিদিন চলতে থাকে। মেয়েটি একসময় প্রেমের প্রস্তাব দিলে হরিপদ বয়সের পার্থক্য কারণে বাহানা করলেও একসময় সে সুচীর প্রেমে পরে যায়। এভাবে দুজনার ভালই বোঝাপরা চলতে থাকে। অন্য দিকে হরিপদের মেয়ে অফিসের এক কলিকের সাথে তার মেয়ের প্রেম চলতে থাকে। হরিদপ ও সুচির মধ্যকার সম্পর্কটি যে একটা অভিনয় ছিল তা বুঝতে পারে হরি।  চরিত্র  দীপঙ্কর দে  — ধীরেন বোস  সম্পূর্ণা লাহিড়ী  — সুচরিতা ব্যানার্জী/সুচি  দোলন রায়  — সুষমা   রজতাভ দত্ত  — হরিপদ/হরি দা  সুমিত সমাদ্দার  — নিত্যানন্দ পুরকায়স্থ/নিতাই  দেবদূত ঘোষ  —  অভিক  সৌমিতা — মলি  বিক্রম আদিত্য অর্জুন  — স্বাগনিক  সঞ্জয় বিশ্বাস  — কেষ্ট/কেষ্টা  ভিকি  — ওমো  শর্মিষ্ঠা নাগ — নিরুপা  সরসী ঘোষ — কুহেলিকা চ্যাটার্জী/কুহু  শিপ্রা পাল  তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:ভারতীয় চলচ্চিত্র
thumb|শেখা আহমেদ আল মাহমুদ শেখা আহমেদ আল মাহমুদ ২০০৩ সালে কাতার মন্ত্রিসভায় প্রথম নারী সদস্য নিযুক্ত হন এবং ২০০৯ সাল পর্যন্ত তিনি কাতারের শিক্ষা মন্ত্রী হিসেবে দায়িত্বপালন করেন।  প্রারম্ভের জীবন আল মাহমুদ আহমাদ বিন আব্দুল্লাহ আল মাহমুদ এর কন্যা। তিনি আরবি সাহিত্যে ব্যাচেলর অব আর্টস ডিগ্রি অর্জন করেন।  কর্মজীবন তার কর্মজীবন শুরু হয় ১৯৭০ সালে যখন তিনি স্কুল শিক্ষক হন। শিক্ষার পাশাপাশি, প্রাথমিক শিক্ষা পদ্ধতি পুনর্বিবেচনা করার জন্য আল-মাহমুদ একটি মাধ্যমিক বিদ্যালয়ে অধ্যক্ষ হিসেবে কাজ করেছেন। ১৯৯৬-এ, তিনি কাতারের প্রথম নারী উপ-সহকারী মন্ত্রী হয়েছিলেন। তিনি সংস্কৃতি, চাষ ও শিক্ষা মন্ত্রণালয়ের সহকারী সচিব নিযুক্ত হন। ২০০৩ সালের মে মাস পর্যন্ত তিনি এই পদে আসীন ছিলেন, যখন কাতারের আমির শেখ হামাদ বিন খলিফা আল থানি তাকে শিক্ষা মন্ত্রী বানিয়েছিলেন; তিনি ছিলেন কাতারের প্রথম নারী মন্ত্রী এবং পুরো আরব উপসাগরীয় এলাকায় দ্বিতীয়।  মে ২০০৬-এ আল-মাহমুদকে কাতারের সুপ্রিম শিক্ষা কাউন্সিলের মহাসচিব বানানো হয়েছিল। ২০০৯ সালে, সাদ বিন ইব্রাহিম আল-মাহমুদ শিক্ষা মন্ত্রী হিসেবে তার পদে আসীন হন।  ব্যক্তিগত জীবন আল-মাহমুদের দুই মেয়ে এবং দুই পুত্র আছে।  মৃত্যু শেখা আহমেদ আল মাহমুদ ২০২০ সালের ২৯ জানুয়ারি মৃত্যুবরণ করেন।  তথ্যসূত্র  বিষয়শ্রেণী:২০২০-এ মৃত্যু বিষয়শ্রেণী:কাতারের নারী মন্ত্রী বিষয়শ্রেণী:কাতারের মন্ত্রী বিষয়শ্রেণী:শিক্ষা মন্ত্রী বিষয়শ্রেণী:শিক্ষামন্ত্রী বিষয়শ্রেণী:২১শ শতাব্দীর নারী রাজনীতিবিদ
thumb|right|দক্ষিণ আফ্রিকার কোয়াজুলু-নাটাল প্রদেশের পিটারমারিৎস শহরের কেন্দ্রে চার্চ সড়কে মহাত্মা গান্ধীর ব্রোঞ্জ মূর্তি দক্ষিণ আফ্রিকাতে বর্তমানে প্রায় ১১ লক্ষ ৫০ হাজার লোক বাস করে (দক্ষিণ আফ্রিকার মোট জনসংখ্যার ২.৫%), যাদেরকে ভারতীয় দক্ষিণ আফ্রিকান বলে ডাকা হয়। এদের প্রায় ৮০% কোয়াজুলু-নাটাল প্রদেশে, ১৫% গুয়াটেং (প্রাক্তন ট্রান্সভাল) এলাকায় এবং বাকী প্রায় ৫% কেপটাউন এলাকায় বাস করে। কোয়াজুলু-নাটাল প্রদেশে ভারতীয়রা মূলত ডারবান শহর এলাকায় বাস করে। ডার্বানের উপকূলীয় এলাকায় চ্যাট্‌সওয়র্থ, ফিনিক্স, টোনগাট এবং স্টেঞ্জার এলাকায় প্রায় ৫ লক্ষ ভারতীয় বাস করে। ডার্বানের কাছেই নাটালের অভ্যন্তরে পিটারমারিৎস শহরটিতে প্রায় ২ লক্ষ ভারতীয় বাস করেন; এই শহরটির কাছেই মহাত্মা গান্ধী জাতিগত বিদ্বেষের শিকার হন, এবং এর বিরুদ্ধে লড়ার জন্য ঐ শহরে থেকে যাবার সিদ্ধান্ত নেন। তিনি জীবনের দুই দশকেরও বেশি সময় দক্ষিণ আফ্রিকাতে কাটিয়েছিলেন।  বাকী ভারতীয়রা কোয়াজুলু-নাটালের অন্যান্য শহর যেমন লেডিস্মিথ, ডান্ডি এবং গ্লেনকো-তে বাস করে। গুয়াটেং এলাকাতে ভারতীয়রা মূলত জোহানেসবার্গ এবং প্রিটোরিয়ার বিভিন্ন শহরতলীতে বাস করে। এছাড়া ইস্টার্ন কেপ এবং অন্যান্য প্রদেশেও ছোট ছোট ভারতীয় সম্প্রদায় আছে।  কোয়াজুলু-নাটালের ভারতীয়দের মধ্যে ৫১% তামিল ভাষা, ৩০% হিন্দি ভাষা, ৭% গুজরাতি ভাষা, ৬% তেলুগু ভাষা, ৪৭% ওড়িয়া ভাষা এবং ৫% উর্দু ভাষাতে কথা বলে। তবে প্রায় সব বাসাতেই ইংরেজি ভাষাই প্রধান ভাষা। একাধিক ভাষাভাষী সম্প্রদায়ের নিজেদের মধ্যে কথা বলার সময় ইংরেজির পরে হিন্দি ভাষাই প্রাধান্য পায়।   ইতিহাস  দক্ষিণ আফ্রিকাতে প্রথম ভারতীয় বংশোদ্ভূত লোকের আবির্ভাব ঘটে ১৮৬০ সালে। মাদ্রাজ থেকে ট্রুরো নামের জাহাজে চড়ে ৩৪২ জন চুক্তিবদ্ধ ভারতীয় শ্রমিক ১৮৬০ সালের ১৬ই নভেম্বর ডার্বান বন্দরে অবতরণ করেন। এর ১০ দিন পরে কলকাতা থেকে আগত বেলভেডের জাহাজে করে আরও ৩৪২ জন ভারতীয়ের আবির্ভাব ঘটে। এরপর ১৯১১ সাল পর্যন্ত চুক্তিবদ্ধ শ্রমিক হিসেবে বা ব্যবসায়িক প্রয়োজনে বহু ভারতীয় দক্ষিণ আফ্রিকাতে অভিবাসী হন। এরা বেশিরভাগই তৎকালীন ব্রিটিশ উপনিবেশ নাটালের ক্ষেতেখামারে, আখ প্ল্যান্টেশনগুলিতে, মিলগুলিতে মজুরির কাজ করত। চুক্তি শেষ হয়ে যাবার পর এরা কৃষক হিসেবে কিংবা ছোট ব্যবসায়ী হিসেবেই থেকে যায়।  প্রাথমিকভাবে বেশির ভাগ ভারতীয় বর্তমান তামিল নাড়ু এবং অন্ধ্র প্রদেশ এলাকা থেকে এসেছিল। কিছু কিছু ভারতীয় উত্তর প্রদেশ ও বিহার অঞ্চল থেকেও এসেছি। ১৮৮০-র পর আরেক দল ভারতীয় দক্ষিণ আফ্রিকাতে পাড়ি জমায়। এরা নিজেদের পয়সায় জাহাজ ভাড়া দিয়ে দক্ষিণ আফ্রিকায় এসেছিল। এরা মূলত গুজরাত থেকে আগত ব্যবসায়ী সম্প্রদায়।  যদিও ১৮৬০ সাল থেকেই ভারতীয়রা দক্ষিণ আফ্রিকায় বাস করত, ১৯৬১ সালের আগ পর্যন্ত তাদেরকে পূর্ণ নাগরিকের মর্যাদা দেওয়া হয়নি। কিন্তু নাগরিকত্ব লাভের পরেও তারা কৃষ্ণাঙ্গদের মত জাতিগত বিদ্বেষের শিকার হয়। ১৯৯৪ সালের পর নতুন দক্ষিণ আফ্রিকায় তারা সমস্ত দক্ষিণ আফ্রিকানের মত সমমর্যাদা লাভ করে।  দক্ষিণ আফ্রিকার ১৯৯৯ সালের সংসদ নির্বাচনে ৪০০ জন নির্বাচিত সদস্যের মধ্যে ৪১-ই ছিলেন ভারতীয় বংশোদ্ভূত (১০%)। সংসদের স্পিকার, সরকারের চারজন মন্ত্রী এবং ২ জন উপমন্ত্রীও ভারতীয় বংশোদ্ভূত ছিলেন। দক্ষিণ আফ্রিকার বর্তমান সংসদের ২৫ জন সদস্য, সরকারের ১ জন মন্ত্রী ও ৩ জন উপমন্ত্রী ভারতীয় বংশোদ্ভূত।  ২০০৪ সালে দক্ষিণ আফ্রিকার জাতীয় ক্রিকেট দলে প্রথমবারের মত একজন ভারতীয় দক্ষিণ আফ্রিকানকে টেস্ট দলের সদস্য হিসেবে নির্বাচন করা হয়; তার নাম হাশিম আমলা।  বিষয়শ্রেণী:দক্ষিণ আফ্রিকার জাতিগত সম্প্রদায় বিষয়শ্রেণী:আফ্রিকার জাতি বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
পুলস্তি বরুণ গুণরত্নে (; জন্ম: ২৭ সেপ্টেম্বর, ১৯৭৩) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে অ্যান্টোনিয়ান্স স্পোর্টস ক্লাব, ব্লুমফিল্ড ক্রিকেট ও অ্যাথলেটিক ক্লাব, নন্দেস্ক্রিপ্টস ক্রিকেট ক্লাব এবং তামিল ইউনিয়ন ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন পুলস্তি গুণরত্নে।   প্রথম-শ্রেণীর ক্রিকেট  ১৯৯৩-৯৪ মৌসুম থেকে ২০০৩ সাল পর্যন্ত পুলস্তি গুণরত্নে’র প্রথম-শ্রেণীর খেলোয়াড়ী জীবন চলমান ছিল। ব্যাট ও বল হাতে দূর্দান্ত খেলা উপহার দিয়েছিলেন তিনি। ধারাভাষ্যকারদের কাছ থেকে উচ্ছ্বসিত প্রশংসা কুড়িয়েছেন। তেমন দর্শনীয় ব্যাটিং করতে না পারলেও বেশ কার্যকর ছিল। প্রথম-শ্রেণীর ক্রিকেটে তিনি মাত্র দুইটি অর্ধ-শতরানের ইনিংস খেলতে পেরেছিলেন।  ২০০২ সালে শ্রীলঙ্কার পক্ষে আন্তর্জাতিক ক্রিকেটে অংশগ্রহণকালীন ইতোমধ্যেই অভিজ্ঞতার ঝুলি পুড়েছিলেন পুলস্তি গুণরত্নে। ১৯৯৩ সালে ব্লুমফিল্ডের পক্ষে খেলতে শুরু করেন। ধূর্ততার সাথে সিম বোলিং করতেন। এছাড়াও, সিংহলভিত্তিক ক্রিকেট দলগুলোয় দক্ষ ব্যাটসম্যানের ভূমিকায় নিজেকে আবির্ভূত করেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে তেইশটি ওডিআইয়ে অংশগ্রহণ করেছেন পুলস্তি গুণরত্নে। ২৮ বছর বয়সে ৭ আগস্ট, ২০০২ তারিখে কলম্বোয় সফরকারী বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। পরপর দুই বলে তুষার ইমরানের মাঝের স্ট্যাম্প ইয়র্কারে ভেঙে ফেলাসহ দুই উইকেট পান। ১৮ মার্চ, ২০০৩ তারিখে পোর্ট এলিজাবেথে অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।  ২০০২ সালে শ্রীলঙ্কায় অনুষ্ঠিত আইসিসি চ্যাম্পিয়ন্স ট্রফিতে অংশ নেন। ভারতের সাথে যৌথভাবে শিরোপা জয় করে তার দল। এছাড়াও, ২০০৩ সালের ক্রিকেট বিশ্বকাপে সনাথ জয়াসুরিয়া’র নেতৃত্বে শ্রীলঙ্কা দলের সদস্য ছিলেন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।  কিছুসময় দলের বাইরে থাকার পর কেনিয়ার বিপক্ষে অনানুষ্ঠানিক টেস্ট সিরিজে দারুণ খেলার স্বীকৃতিস্বরূপ ২০০২ সালে ইংল্যান্ড গমন করেন।   তথ্যসূত্র    আরও দেখুন   শৈল্য অহঙ্গামা  সঞ্জীবা রানাতুঙ্গা  ২০০৩ ক্রিকেট বিশ্বকাপ দলসমূহ  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:অ্যান্টোনিয়ান্স স্পোর্টস ক্লাবের ক্রিকেটার বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:বাসনাহিরা সাউথের ক্রিকেটার বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:বার্গার রিক্রিয়েশনাল ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:কলম্বো থেকে আগত ক্রিকেটার
জেমস ব্যাচেলার সামনার একজন মার্কিন রসায়নবিজ্ঞানী। তিনি ১৯৪৬ সালে জন হাওয়ার্ড নরথ্রপ ও ওয়েন্ডেল মেরেডিথ স্ট্যানলি এর সাথে রসায়নে নোবেল পুরস্কার লাভ করেন।   জীবনী  সামনার ১৯১০ সালে হার্ভার্ড বিশ্ববিদ্যালয় থেকে ব্যাচেলর্স ডিগ্রি লাভ করেন। তিনি ১৯১২ সালে হার্ভার্ড মেডিকেল স্কুল এ প্রাণরসায়ন পড়ার জন্য ভর্তি হন এবং ১৯১৪ সালে পিএইচডি ডিগ্রি লাভ করেন। তিনি এরপর কর্নেল ইউনিভার্সিটিতে প্রাণরসায়নের সহকারী অধ্যাপক হিসেবে কাজ করেন।   তথ্যসূত্র    বহিঃসংযোগ   Sumner's Nobel Lecture The Chemical Nature of Enzymes  Sumner's Speech at the Nobel banquet  বিষয়শ্রেণী:১৮৮৭-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন প্রাণরসায়নবিদ বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:গুগেনহাইম গবেষণা বৃত্তিধারী বিষয়শ্রেণী:নোবেল বিজয়ী রসায়নবিদ বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী বিষয়শ্রেণী:ক্যান্টন, ম্যাসাচুসেটস থেকে মানুষ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বান্দ্রা টার্মিনাস–ভগৎ কি কোঠি হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের নিকটস্থ বান্দ্রা টার্মিনাস এবং রাজস্থানের যোধপুরের নিকট অবস্থিত ভগৎ কি কোঠি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯০৪৩/১৯০৪৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি রাজস্থান, গুজরাট ও মহারাষ্ট্রের মধ্যে চলাচল করে।"Bandra Terminus-Bhagat Ki Kothi weekly Humsafar Express: 5 things to know about all-AC 3-tier train"Hassafaar train to get Rajasthan, Mumbai will be easy"Hanssafar Express to start Bandra on June 2"   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।  কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।   পরিষেবা  ১৯০৪৩ নং বান্দ্রা টার্মিনাস–ভগৎ কি কোঠি হামসফর এক্সপ্রেস ৫৫ কিমি প্রতি ঘন্টা বেগে বান্দ্রা টার্মিনাস থেকে যাত্রা শুরু করে ১৭ ঘন্টা ০৫ মিনিটে ৯৩৩.৪ কিমি এবং ১৯০৪৪ নং ট্রেনটি ভগৎ কি কোঠি থেকে ৫৬ কিমি প্রতি ঘন্টা বেগে যাত্রা করে ১৬ ঘন্টা ৫০ মিনিটে ঐ দূরত্ব অতিক্রম করে।   লোকো লিংক  এই ট্রেনটি বড়োদরা ইলেকট্রিক লোকো শেড ডব্লিউএপি-৫ বা ৭ লোকোমোটিভ দ্বারা বান্দ্রা টার্মিনাস থেকে আমেদাবাদ জংশন পর্যন্ত যায়। বাকি পথ অর্থাৎ আমেদাবাদ জংশন থেকে ভগৎ কি কোঠি পর্যন্ত সবরমতী ডিজেল লোকো শেড ডব্লিউডিপি-৪ডি লোকোমোটিভ দ্বারা চলে।  সময় সারণী  ট্রেন নাম্বার  স্টেশন কোড  যাত্রারম্ভ স্টেশন  যাত্রারম্ভের সময়  যাত্রারম্ভের দিন  যাত্রাসমাপ্তি স্টেশন  যাত্রাসমাপ্তির সময়  যাত্রাসমাপ্তির দিন ১৯০৪৩  বিডিটিএস  বান্দ্রা টার্মিনাস  ২১:৪০ পিএম  বৃহস্পতিবার  ভগৎ কি কোঠি  ১৪:৪৫ পিএম  শুক্রবার  ১৯০৪৪  বিজিকেটি   ভগৎ কি কোঠি  ৪:৩০ পিএম  শুক্রবার  বান্দ্রা টার্মিনাস  ০৯:২০ এএম  শনিবার   পথ ও যাত্রাবিরতি   বান্দ্রা টার্মিনাস                    টীকা  তথ্যসূত্র  বিষয়শ্রেণী:২০১৮-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মহারাষ্ট্রের রেল পরিবহন বিষয়শ্রেণী:মুম্বইয়ের পরিবহন ব্যবস্থা
দীপ্ত টিভি বাংলাদেশের একটি বেসরকারি বিনোদনমূলক স্যাটেলাইট টেলিভিশন চ্যানেল। ১৮ নভেম্বর ২০১৫ থেকে চ্যানেলটি আনুষ্ঠানিকভাবে এর সম্প্রচার কার্যক্রম শুরু করে। এর সদরদপ্তর ঢাকার তেজগাঁওে অবস্থিত। চ্যানেলটি একবছরের মধ্যেই দর্শক জনপ্রিয়তা পায়। দীপ্ত টিভি ২০১৫-র ১৮ নভেম্বর থেকে সুলতান সুলেমান ধারাবাহিকটি বাংলা ভাষায় সম্প্রচার শুরু করে।  প্রচারিত অনুষ্ঠানমালা  খুঁজে ফিরি তাকে (দীর্ঘ ধারাবাহিক নাটক)  অপরাজিতা (আশাপূর্ণা দেবীর বালুচরী উপন্যাস অবলম্বনে দীর্ঘ ধারাবাহিক নাটক)  পালকী (দীর্ঘ ধারবাহিক নাটক)   খেলাঘর  (ধারাবাহিক নাটক)  খলনায়ক (ধারবাহিক নাটক)  ওরা থাকে ওধারে (ধারাবাহিক নাটক)  ভালোবাসার আলো আঁধার (দীর্ঘ ধারবাহিক নাটক)  মধ্যবর্তিনী (রবীন্দ্রনাথ ঠাকুরের ছোটগল্পের অনুপ্রেরণায় ধারবাহিক নাটক)  মান অভিমান (দীর্ঘ ধারবাহিক নাটক)  মাশরাফি জুনিয়র (দীর্ঘ ধারবাহিক নাটক)  বকুলপুর (ধারবাহিক নাটক)  দেনা পাওনা (রবীন্দ্রনাথ ঠাকুরের ছোটগল্পের অনুপ্রেরণায় দীর্ঘ ধারবাহিক নাটক)  সুলতান সুলেমান (বাংলা ডাবিংকৃত ধারাবাহিক নাটক)  সুলতান সুলেমান: কোসেম (বাংলা ডাবিংকৃত ধারাবাহিক নাটক)  বেন ১০ (টিভি ধারাবাহিক) (বাংলা ডাবিংকৃত কার্টুন) নাটক)  নিনজা হাতোরি-কুন  (বাংলা ডাবিংকৃত কার্টুন)   পাওয়ারপাফ গার্লস (বাংলা ডাবিংকৃত কার্টুন)  দীপ্ত প্রভাতী  দীপ্ত সকাল  দীপ্ত সংবাদ  দীপ্ত কৃষি  দীপ্ত স্পোর্টস  তক্কাতক্কি- রোবায়েত ফেরদৌসের সাথে (টক শো)   দৃশ্যপট- ফিরোজ আহমেদের সাথে (টক শো)   নাজমুল আশরাফের নির্বাচিত খবর   বিশেষ অনুষ্ঠানমালা  আমরা তোমাদের ভুলিনি (বুদ্ধিজীবী হত্যা দিবস উপলক্ষে প্রামাণ্যচিত্র) অপারেশন কিলোফ্লাইট (মুক্তিযুদ্ধ বিষয়ক প্রামাণ্যচিত্র) ১৯৭১ (মুক্তিযুদ্ধ বিষয়ক ধারাবাহিক প্রামাণ্যচিত্র) ফ্রুটিকা ইসলামিক জিনিয়াস (ইসলামী আপাতবাস্তব টেলিভিশন অনুষ্ঠান)   দীপ্ত প্লে  দীপ্ত প্লে দীপ্ত টিভির অনলাইন স্ট্রিমিং সেবা।   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা   তথ্যসূত্র  বহিঃসংযোগ অফিশিয়াল ওয়েবসাইট   বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:ঢাকার গণমাধ্যম বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:বাংলাদেশে টেলিভিশন বিষয়শ্রেণী:২০১৫-এ বাংলাদেশে প্রতিষ্ঠিত
মুদরিকা ইবন ইলিয়াস () ছিলেন ইসলাম-পূর্ব আরবে এক গোত্রপ্রধান। তিনি হুযায়লের পিতা, যিনি বানু হুযায়ল গোত্রের প্রতিষ্ঠাতা ছিলেন। তিনি ইসলামি নবী মুহাম্মদ এর পূর্বপুরুষদের একজন হিসেবেও পরিচিত।   বংশপরিচয়  ইবন ইসহাক-এর মতে, মুদরিকাহর পূর্ণ বংশানুক্রম হচ্ছে: ‘‘মুদরিকা, ইলিয়াসের পুত্র, মুদারের পুত্র, নিজারের পুত্র, মা'আদের পুত্র, আদনান-এর পুত্র,’’ এবং এই বংশ পরবর্তীতে ইসমাইল এবং ইব্রাহিম-এর দিকে গিয়ে পৌঁছে।   পরিবার  মুদরিকার আসল নাম ছিল আমির। তিনি ইলিয়াস ইবন মুদারের পুত্র ছিলেন। ইলিয়াস ছিলেন আদনান-এর চতুর্থ প্রজন্মের বংশধর।  তার দুই ভাই ছিল—তাবিখা ও কামআহ, যাদের প্রকৃত নাম ছিল যথাক্রমে 'আমর ও 'উমায়র।  মুদরিকা সালমাহ নামের এক আরব নারীকে বিয়ে করেন। সালমাহর গোত্র নিয়ে মতভেদ রয়েছে। কিছু সূত্রে বলা হয়, তিনি কুদা'আ গোত্রের, আবার কেউ কেউ তাকে রাবিয়া ইবন নিজার বংশের বলে উল্লেখ করেছেন।  সালমাহর গর্ভে মুদরিকার দুই পুত্র ছিল—হুযায়ল ও খুজাইমাহ। হুযায়ল ছিলেন বানু হুযায়ল গোত্রের পূর্বপুরুষ। খুজাইমাহ ছিলেন সেই পূর্বপুরুষ যিনি মুদরিকার বংশকে নবী মুহাম্মদের দিকে সংযুক্ত করেন এবং এর মাধ্যমে আদনানের বংশরেখা রক্ষা পায়।   ধর্ম  শিয়া মতবাদ অনুসারে, বিহার আল-আনওয়ার গ্রন্থে বর্ণিত একটি বর্ণনায় বলা হয়েছে যে, মুদরিকা ও তার বংশধরগণ ছিলেন একেশ্বরবাদী। নবী মুহাম্মদের পূর্বপুরুষ হওয়ায় তারা শিরক থেকে মুক্ত ছিলেন।   আরও দেখুন  মুহাম্মদের বংশতালিকা   তথ্যসূত্র   বিষয়শ্রেণী:জন্ম সাল অনুপস্থিত বিষয়শ্রেণী:মৃত্যু সাল অনুপস্থিত বিষয়শ্রেণী:মুহাম্মাদের পূর্বপুরুষ
ডান|থাম্ব|288x288পিক্সেল| পোর্ট্রেট (১৭৫৮-১৭৫৯), ক্যানভাসে তেল, স্যার উইন্ডহাম ন্যাচবুল-উইন্ডহামের, 6ষ্ঠ বিটি, পম্পেও বাটোনি (১৭০৮-১৭৮৭) স্যার উইন্ডহাম ন্যাচবুল-উইন্ডহাম, ৬ষ্ঠ ব্যারোনেট (১৬ ফেব্রুয়ারি ১৭৩৭ – ২৬ সেপ্টেম্বর ১৭৬৩)  ছিলেন একজন ব্রিটিশ ব্যারোনেট এবং হুইগ রাজনীতিবিদ।  মিডলসেক্সের গোল্ডেন স্কয়ারে জন্মগ্রহণ করেন, তিনি ছিলেন স্যার উইন্ডহাম ন্যাচবুল-উইন্ডহাম, ৫ম ব্যারোনেট এবং জেমস হ্যারিসের কন্যা তার স্ত্রী ক্যাথারিনের একমাত্র পুত্র। ১৭৪৯ সালে, মাত্র বারো বছর বয়সে, ন্যাচবুল-উইন্ডহাম ব্যারোনেট হিসাবে তার পিতার স্থলাভিষিক্ত হন। তিনি ১৭৫৭ সাল পর্যন্ত অক্সফোর্ডের ওয়াডহাম কলেজে শিক্ষা লাভ করেন এবং তারপরে তার গ্র্যান্ড ট্যুর শুরু হয়। ১৭৬০ সালে ফিরে আসার পর, তিনি ব্রিটিশ হাউস অফ কমন্সে প্রবেশ করেন, পরবর্তী তিন বছরে কেন্টের সংসদ সদস্য (এমপি) হিসাবে বসেন। পার্লামেন্টে তিনি প্যারিস চুক্তির বিরুদ্ধে ভোট দেন (১৭৬৩)। ন্যাচবুল-উইন্ডহাম মারা যান, বয়স ২৬, অবিবাহিত এবং তার চাচা এডওয়ার্ড ন্যাচবুল দ্বারা ব্যারোনেটসি উত্তরাধিকারী হয়।   তথ্যসূত্র   বিষয়শ্রেণী:ন্যাচবুল পরিবার বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:ওয়াধাম কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৭৬৩-এ মৃত্যু বিষয়শ্রেণী:১৭৩৭-এ জন্ম
পুরুষোত্তম ডাঙ্গি একজন ভারতীয় রাজনীতিবিদ, ভারতীয় জাতীয় কংগ্রেসের সদস্য। ২০০৮ সালের নির্বাচনে তিনি মধ্যপ্রদেশের বিয়াওরা কেন্দ্র থেকে ১৩তম বিধানসভায় নির্বাচিত হন। তিনি এর আগে গ্রাম পঞ্চায়েত পদোনিয়া গ্রামের সরপঞ্চ ছিলেন (১৯৯৯-২০০৮)। তিনি একজন কৃষিবিদ এবং মধ্যপ্রদেশের রাজগড়ের বিওরা তহসিলে থাকেন। তিনি সুমিত্রা দেবীর সাথে বিবাহিত এবং তাদের তিন কন্যা ও এক পুত্র রয়েছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩ বিষয়শ্রেণী:মধ্যপ্রদেশের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
মোহাম্মদ জামিল (জন্ম ৪ অক্টোবর ১৯৭৫) এক জন মালদ্বীপের ফুটবলার যার ডাক নাম "জাম্বে"। তিনি নিউ রেডিয়েন্টের রক্ষণভাগের খেলোয়াড় হিসাবে খেলে থাকেন। তিনি মালদ্বীপ জাতীয় ফুটবল দলের সদস্য ছিলেন। তিনি এইধাফুশি প্রবালপ্রাচীর দ্বীপ থেকে এসেছেন।   আন্তর্জাতিক ক্যারিয়ার  যদিও তিনি ২০০০ সাল থেকে জাতীয় দলের হয়ে খেলতে শুরু করেছিলেন, তবে তিনি ২০০১ থেকে নিয়মিত উদ্বোধনী খেলোয়াড় হয়েছিলেন। তার শেষ ম্যাচটি ছিল ২০১১ এর সাফ চ্যাম্পিয়নশিপ সেমিফাইনালে ভারতের বিপক্ষে।   আন্তর্জাতিক গোল  # তারিখ স্থান প্রতিপক্ষ স্কোর ফলাফল প্রতিযোগিতা ১ ১২ এপ্রিল ২০০১ শানসি প্রদেশ স্টেডিয়াম, চীন, জিয়ান , ৭– ১  ১০-১ ২০০২ ফিফা বিশ্বকাপের যোগ্যতা   পুরস্কার এবং সম্মান    ক্লাব    ভ্যালেন্সিয়া   দিভেহি লিগ (৪): ২০০১, ২০০১, ২০০৩, ২০০৮  রাষ্ট্রপতি কাপ (১): ২০০৮  এফ এ চ্যারিটি শিল্ড (1): ২০০৯  পমিস কাপ (২): ২০০১, ২০০৩   নিউ রেডিয়েন্ট   দিভেহি লীগ (১): ২০০৬  এফএ কাপ (2): ২০০৫, ২০০৬   ভিক্টরি   এফএ কাপ (১): ২০১০   ভিবি অ্যাডু এফসি   এফএ চ্যারিটেবল শিল্ফ (১): ২০১২   জাতীয়    মালদ্বীপ   সাফ চ্যাম্পিয়নশিপ   বিজয় (১) : ২০০৮  রানার্সআপ (২) : ২০০৩, ২০০৯   তথ্যসূত্র    বহিঃসংযোগ       বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মালদ্বীপীয় ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ডেল নর্তে কাউন্টি হল অরেগন সীমান্ত সংলগ্ন প্রশান্ত মহাসাগরের বরাবর মার্কিন যুক্তরাষ্ট্রের ক্যালিফোর্নিয়া রাজ্যের উত্তর-পশ্চিম কোণে অবস্থিত একটি কাউন্টি। ২০২০ সালের আদমশুমারি অনুসারে কাউন্টির জনসংখ্যা ২৭,৭৪৩ জন, যা ২০১০ সালের আদমশুমারির জনসংখ্যা ২৮,৬১০ জন থেকে হ্রাস পেয়েছিল। কাউন্টির আসন ও শুধুমাত্র আইনিগত কর্পোরেশন শহর হল ক্রিসেন্ট সিটি। ডেল নর্তে বসতি স্থাপনকারী আজোরিয়ান পর্তুগিজ ও দুগ্ধ চাষিদের দ্বারা অগ্রণী ও জনবহুল ছিল, যা কাউন্টির নামের স্থানীয় উচ্চারণের জন্য দায়ী হতে পারে। স্থানীয়রা কাউন্টির নাম ডেল নর্ত হিসাবে উচ্চারণ করে, ডেল নর-তেহ নয়, যা স্প্যানিশ ভাষায় প্রত্যাশিত হয়।  ডেল নর্তে কাউন্টি সিএ মাইক্রোপলিটান পরিসংখ্যান এলাকা ক্রিসেন্ট সিটি নিয়ে গঠিত।  গ্রামীণ কাউন্টি বিশালাকার কোস্ট রেডউডস সমন্বিত বনের জন্য উল্লেখযোগ্য, কিছু এলাকা ৩৫০ ফুটের (১১০ মিটার) বেশি উচ্চতা বিশিষ্ট। ক্যালিফোর্নিয়া উপকূলে অবস্থিত এই উত্তরতম কাউন্টিতে রয়েছে অসংখ্য অনন্য গাছপালা ও ফুল, কয়েক ডজন প্রজাতির উপকূলীয় পাখি ও মাছ, পাথুরে আদিম সৈকত ও সমুদ্রের স্তুপ, আদিম নদী এবং ঐতিহাসিক বাতিঘর।  তথ্যসূত্র  বহিঃসংযোগ     Del Norte County & Crescent City Tourism and Travel website  Chamber of Commerce website  Del Norte Historical Society   বিষয়শ্রেণী:ডেল নর্তে কাউন্টি, ক্যালিফোর্নিয়া বিষয়শ্রেণী:ক্যালিফোর্নিয়ার কাউন্টি
জয়া পতি (১২ সেপ্টেম্বর ১৯৩২ - ৯ ডিসেম্বর ২০১৬) একজন বাংলাদেশী নারী শিক্ষাকর্মী এবং সমাজসেবী। তিনি ভারতেশ্বরী হোমসের অধ্যক্ষ এবং কুমুদিনী ওয়েলফেয়ার ট্রাস্টের ব্যবস্থাপনা পরিচালক ছিলেন। শিক্ষা, সংস্কৃতি ও ক্রীড়া ক্ষেত্রে অবদানের জন্য ২০২১ সালে তিনি বঙ্গমাতা বেগম ফজিলাতুন নেছা মুজিব পদক (মরণোত্তর) লাভ করেন।  জন্ম ও পরিবার জয়া পতি ১৯৩২ সালের ১২ সেপ্টেম্বর টাঙ্গাইল জেলার মির্জাপুরে জন্মগ্রহণ করেন। তার বাবা রণদা প্রসাদ সাহা এবং মা কিরণ বালা সাহা। তার স্বামীর নাম বিষ্ণুপদ পতি।  শিক্ষাজীবন জয়া যুক্তরাজ্যের লন্ডনের কিংস কলেজ থেকে ১৯৫০ সালে শরীরচর্চা বিষয়ে উচ্চশিক্ষা লাভ করেন।  কর্মজীবন কুমুদিনী হাসপাতালের প্রতিষ্ঠাতা রণদা প্রসাদ সাহা ও তার ছেলে ভবানী প্রসাদ সাহাকে ১৯৭১ সালে রাজাকাররা নারায়ণগঞ্জ থেকে ধরে নিয়ে যায় । এরপর তাদের আর কোনো সন্ধান পাওয়া যায়নি। বাবার অবর্তমানে জয়া কুমুদিনী ওয়েলফেয়ার ট্রাস্টের দায়িত্বভার গ্রহণ করেন।  জয়া পতি ১৯৫৬ থেকে ১৯৬৫ সাল পর্যন্ত ভারতেশ্বরী হোমসের অধ্যক্ষ, ১৯৭১ থেকে ২০০০ সাল পর্যন্ত একই প্রতিষ্ঠানের পরিচালনা পরিষদের চেয়ারম্যান, ১৯৭১ থেকে ১৯৯৯ সাল পর্যন্ত কুমুদিনী ওয়েল ফেয়ার ট্রাস্ট অব বেঙ্গল (বিডি.) লিমিটেডের ব্যবস্থাপনা পরিচালক হিসেবে দায়িত্ব পালন করেন। সমাজসেবা, নারী শিক্ষার বিস্তার ও বিভিন্ন গুরুত্বপূর্ণ দায়িত্ব পালনের পাশাপাশি তিনি সমাজসেবামূলক একাধিক প্রতিষ্ঠান গড়ে তোলেন।  তিনি দায়িত্বে থাকাকালে কুমুদিনী ওয়েলফেয়ার ট্রাস্ট ১৯৮২ সালে স্বাধীনতা পুরস্কার লাভ করে।  মৃত্যু জয়া পতি ২০১৬ সালের ৯ ডিসেম্বর লন্ডনে শেষনিঃশ্বাস ত্যাগ করেন।  পুরস্কার ও সম্মাননা শিক্ষা, সংস্কৃতি ও ক্রীড়া ক্ষেত্রে বিশেষ অবদানের জন্য ২০২১ সালে তিনি বঙ্গমাতা বেগম ফজিলাতুন নেছা মুজিব পদক (মরণোত্তর) লাভ করেন।  আরও দেখুন  রণদা প্রসাদ সাহা  কুমুদিনী ওয়েলফেয়ার ট্রাস্ট  বঙ্গমাতা বেগম ফজিলাতুন নেছা মুজিব পদক  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:২০১৬-এ মৃত্যু বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী জনহিতৈষী
মিয়া বা মিয়াহ, একটি বাংলা শব্দ, যার অর্থ ভদ্রলোক। এটি একটি উপাধি হিসাবেও ব্যবহৃত হয় এবং এগুলো উল্লেখ করা হলো:   আবু তাহের মিয়া (c. ১৯৩২-২০০৪), বাংলাদেশী শিল্পপতি ও রাজনীতিবিদ।   অ্যান্ড্রু মুজাফফর মিয়া, অ্যাংলো-বাংলা জীববিজ্ঞানী ও সাংবাদিক   বদরুল মিয়া, রিচার্ড ইভরিটের বর্ণবাদী উদ্দেশ্যমূলক হত্যার দায়ে দোষী সাব্যস্ত।   বাদশা মিয়া, বাংলাদেশী কাবাডি খেলোয়াড়।   বন্দে আলী মিয়া (১৯০৬-১৯৭৯), একজন বাংলাদেশী কবি, ঔপন্যাসিক, শিশু-সাহিত্যিক, সাংবাদিক ও চিত্রকর।   ধীর আলী মিয়া (১৯২০-১৯৮৪), বাংলাদেশী বাঁশি বাদক, সুরকার, পরিচালক ও অর্কেস্ট্রা কন্ডাকটর।   এলিস মিয়া, বাংলা-ক্যারিবিয়ান বংশোদ্ভূত আমেরিকান গান লেখক, রেকর্ড প্রযোজক, সুরকার, কণ্ঠশিল্পী এবং ডিজে।   ফজল করিম মিয়া, ভারতীয় রাজনীতিবিদ।   হাম্মাদ মিয়া (জন্ম: ১৯৯৩), ইংরেজ পেশাদার স্নাইপার খেলোয়াড়।   জুনায়েদ মিয়া (জন্ম: ১৯৯১), ব্রিটিশ-বাংলাদেশী গায়ক-গীতিকার ও নৃত্যশিল্পী।   এম এ ওয়াজেদ মিয়া (১৯৪২-২০০৯), বাংলাদেশ পারমাণবিক বিজ্ঞানী।   মোহাম্মদ মামুন মিয়া (জন্ম: ১৯৮৭), বাংলাদেশী ফুটবলার।   মোহাম্মদ মনিরুজ্জামান মিয়া (c. ১৯৩৫-২০১৬), বাংলাদেশী একাডেমিক।   মুহাম্মদ শাহজাহান মিয়া, বাংলাদেশী রাজনীতিবিদ।   রানা মিয়া, বাংলাদেশি ক্রিকেটার।   রোহিমা মিয়া (জন্ম: ১৯৬২), ব্রিটিশ-বাংলাদেশী স্বাধীন পিআর পরামর্শদাতা।   সাইমন মিয়া (জন্ম: ১৯৮৬), ব্রিটিশ-বাংলাদেশী স্থাপত্য ডিজাইনার এবং গ্রাফিক ডিজাইনার।   তামান্না মিয়া, ব্রিটিশ-বাংলাদেশি কর্মী।   তোফাজ্জল হোসেন মানিক মিয়া (১৯১১-১৯৬৯), বাঙ্গালী সাংবাদিক ও রাজনীতিবিদ।   টমি মিয়া, বাংলাদেশী-ব্রিটিশ বাবুর্চি।   আরো দেখুন   মিয়া (দ্ব্যর্থতা নিরসন)  বিষয়শ্রেণী:বাঙালি মুসলিম পদবি বিষয়শ্রেণী:বাংলাদেশে পদবি
নয়ডা সেক্টর ৭৬ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:নয়ডা মেট্রো স্টেশন বিষয়শ্রেণী:নয়ডার পরিবহন ব্যবস্থা